पाकिस्तान - भारत पीपुल्स फोरम फॉर पीस एण्ड डेमोक्रेसी के यूपी चैप्टर के बैनर तले आठवे साझे अधिवेशन के दौरान सेंट जोसेफ कॉलेज स्रभागार में दोनो देशों के प्रतिनिधियों ने अमन और लोकतन्त्र की बेहतरी के लिए दो दर्जन से अधिक मुद्दो पर सहमति जतायी। घोषणा पत्र में दोनो देशों के मजदूर आन्दोलन एवं महिला सशक्तिकरण आन्दोलनों का समर्थन करते हुये इसको लेकर कानून बनने की मांग की गयी। इसके अलावा नवउदारीकरण का विराध करते हुये फोरम ने ऐसे माडल की हिमायत की जिससे पर्यावरण के साथ ही समाज को बजारू व्यवस्था के हवाले होने से बचाया जा सके। घोषणा पत्र के जरियें प्रतिनिधियों ने दोनों ही देशों में बढ़ रही धार्मिक, वर्गीय, जातीय कट्टरता पर भी चिन्ता जाहिर की और इसके विरोध में संकल्प पारित किया। घोषणा पत्र के जरियें दोनो देशों के प्रतिनिधियों की एक साझा कमेटी बनाने की बात तय हुयी जिसने इसकी व्यापक तौर पर निगरानी हो सके। कुछ प्रतिनिधियों ने दोनो देशों में मीड़िया को और अधिक आजादी के साथ काम करने की छूट देने की वकालत की।